唐百齡 唐百齡年年字壽甫陝西省岐山縣尚善里唐家窪人其父廷愷淸咸豐辛酉科舉人曾任山西岳陽縣知縣百齡光緒二十三年丁酉科拔貢光緒二十八年壬寅補行庚子辛丑恩正併科舉人由拔貢生中式光緒三十年甲辰恩科會試第名貢士未及殿試因病篤西歸至中牟縣死墓在唐家窪西君天姿聰頴讀書數行俱下兼以積苦力學精勤無間以故爲文警闢動人書法勁而秀鄉先達多以翰苑材見許奈年命不永未得蜚聲詞林惜哉 其繼妻唐王氏夫病歿中牟其一慟幾絕水漿不入口者三日自是淸貧自守不越閨門除淸明拜掃外從未嘗一見其外出